./data/phi0914/phi00145/phi0914.phi00145.perseus-lat1.xml
Titus Livius (Livy)
hoc cum ita servatum esset, negabat Claudius				suffragii lationem iniussu populi censorem 				cuiquam homini, nedum ordini universo adimere posse   neque enim, si tribu movere posset, quod sit nihil aliud quam mutare iubere				tribum, ideo omnibus quinque et triginta tribubus emovere posse, id est civitatem				libertatemque eripere, non ubi censeatur finire, sed censu excludere   haec inter ipsos				disceptata; postremo eo  descensum est, ut				ex quattuor urbanis tribubus unam palam in atrio Libertatis sortirentur, in quam				omnes, qui servitutem servissent, coicerent  Exquilinae sors exiit; in ea Ti Gracchus pronuntiavit libertinos omnis censeri				placere   magno ea res honori censoribus apud				senatum fuit  gratiae actae et Sempronio, qui in bene coepto perseverasset, et				Claudio, qui non inpedisset   plures quam ab				superioribus et senatu moti sunt et equos vendere iussi  omnes iidem ab utroque et				tribu moti et aerarii facti, neque ullius, quem alter notaret, ab altero levata ignominia   petentibus, ut ex instituto ad sarta tecta				exigenda et ad opera, quae locassent, probanda anni et sex mensum tempus				prorogaretur, Cn Tremellius tribunus, quia lectus non erat in				senatum, intercessit